
Az ellentétek országa: A gazdasági és társadalmi biztonság feszültségei Brazíliában.

A tanulmány témája Brazília kettősségének bemutatása, miszerint a brazil gazdasági és társadalmi biztonsági szegmensek között komoly aszimmetria húzódik. A nemzetközi szakirodalom folyamatosan tanulmányozza a „brazil csoda” közel egy évtizedét, nem fordít azonban kellő figyelmet a brazil gazdasági felemelkedés ellentmondásaira. A dolgozat bemutatja, hogy a gazdaság óriási mértékű növekedésének és a szociális programok magas számának ellenére hatalmas rés tátong a brazil gazdasági és társadalmi szektor között. Elemzi, hogy Brazília utóbbi évtizedben elért kivételesen nagy gazdasági termelése ellenére a társadalom mélyebb rétegeiben még mindig emberek milliói szenvednek a nyomornegyedekben, még annak ellenére is, hogy az elmúlt évtized szociál- és gazdaságpolitikája igen sikeresnek bizonyult a szegénység felszámolásában.



